cyanic-selkie/wikianc huggingface dataset:
কুরআনের অনুবাদসমূহের তালিকা
বাংলা ভাষায় কুরআনের অনুবাদকবৃন্দ
মীর ফজলে আলী (১৮৯৮-১৯৩৯)। বরগুনা জেলার সন্তান মীর ফজলে আলী ১৯৩০ সালে ‘কোরআন কণিকা’ শিরোনামে পবিত্র কোরআনের অংশবিশেষ অনুবাদ করে প্রকাশ করেন। এটি প্রকাশিত হয় কলকাতা থেকে। ভাষাবিদ ড. মুহম্মদ শহীদুল্লাহ এই অনুবাদের ভূমিকা লিখে দিয়েছিলেন।
মাওলানা মুহাম্মদ গোলাম আকবর (১৮৯২-১৯৫৬)। যশোর থেকে ১৯৩৬ সালে ‘আমপারার তফসির’ নাম দিয়ে তার কোরআন অনুবাদের খণ্ড প্রকাশ করেন।
‘কোরআনুল করিম’, ইসলামিক একাডেমি, ঢাকা (বর্তমানে ইসলামিক ফাউন্ডেশন), অনুবাদক : শামসুল ওলামা বেলায়েত হোসেন ও অন্যান্য।
মূল : আল্লামা আশরাফ আলী থানভি (রহ.)।
‘কোরআন শরিফ’, টীকাসহ গোটা কোরআন শরিফের বঙ্গানুবাদ, মোবারক করিম জওহর। কলি. হরফ, প্রকাশনী।
‘তাফসিরে ইবনে কাছির’, অধ্যাপক আখতার ফারুক, ইসলামিক ফাউন্ডেশন।
‘তাফসিরে মাজেদি শরিফ’, মুহাম্মদ ওবায়দুর রহমান মল্লিক (অনুবাদক)। মূল : মাওলানা আব্দুল মজিদ দরিয়াবাদি, ইসলামিক ফাউন্ডেশন। মূল তরজুমা: আ'লা হযরত ইমাম আহমদ রেযা খান বেরলভী (রহ)ও তাফসীর: মাওলানা সৈয়দ মুহাম্মদ নঈম উদ্দিন মুরাদাবাদী (রহ), গুলশান-ই-হাবীব ইসলামী কমপ্লেক্সে, চট্টগ্রাম।
মাওলানা আবুল বাশার মুহাম্মদ সাইফুল ইসলাম।
তথ্যসূত্র
2021 ”আল কুরআন সহজ ভাবানুবাদ” ”শায়খ হাসান মাহমুদ” https://www.kalerkantho.com/print-edition/islamic-life/2019/07/26/795902
স্ট্যানলি, ফকল্যান্ড দ্বীপপুঞ্জ
স্ট্যানলি (Stanley) হলো ফকল্যান্ড দ্বীপপুঞ্জের রাজধানী শহর। পূর্ব ফকল্যান্ড দ্বীপপুঞ্জের অন্যতম এক জলসিক্ত এলাকায় উত্তরমুখী ঢালের উপর শহরটি অবস্থিত। ২০১২ সালের জরিপ অনুযায়ী এর জনসংখ্যা ছিল ২১২১ জন। যেখানে ২০১২ সাল অনুযায়ী পুরো ফকল্যাণ্ড দীপপুঞ্জের জনসংখ্যা ছিল মোট ২৮৪১ জন।
আজাদ হিন্দ ডাকটিকিট
নেতাজির পরিকল্পনা অনুসারে ওয়ার্নার ও মারিয়া ভন অ্যাক্সটার-হেউটলাস এই ডাকটিকিটগুলির নকশা প্রস্তুত করেছিলেন। এই নকশাগুলি ছিল:
বার্লিনের গভর্নমেন্ট প্রিন্টিং ব্যুরোয় ডাকটিকিটগুলি ছাপা হয়। কম দামের টিকিটগুলি প্রথমে দশ লক্ষ ও পরে আরও পাঁচ লক্ষ ছাপা হয়। ১ + ২ টাকার টিকিটগুলি তিনটি রং বৈচিত্র্যে মাত্র ১৩,৫০০টি ছাপা হয়েছিল। প্রতিটি মূল্যের ডাকটিকিট ভিন্ন ভিন্ন রঙে ছাপা হয়। ১ + ২ টাকার ডাকটিকিটটি বহুবর্ণ নকশায় ছাপা হয়। Mi. VII ১ টাকা + ২ টাকার নকশাতেও অনেকগুলি রং ব্যবহার করা হয়েছিল।
এস ভি তিরুগনানা সংবন্দম
এস ভি তিরুগনানা সংবন্দম একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬ এবং ২০০১ সালের নির্বাচনে পেরভুরানি আসন থেকে তামিল মানিলা কংগ্রেস (মোপনার) প্রার্থী হিসাবে তামিলনাড়ু আইনসভায় নির্বাচিত হয়েছিলেন।
ক্রিস্তিয়ঁ মেৎস
ক্রিস্তিয়ঁ মেৎস (Christian Metz); ১২ই ডিসেম্বর, ১৯৩১ – ৭ই সেপ্টেম্বর, ১৯৯৩) একজন ফরাসি চলচ্চিত্র তাত্ত্বিক ছিলেন। তিনি চলচ্চিত্রের সঙ্কেতবিজ্ঞান নামক চলচ্চিত্র তত্ত্ব ও দৃশ্যসঙ্কেতবিজ্ঞান ক্ষেত্রের মধ্যবর্তী আন্তঃক্ষেত্রীয় শাস্ত্রের বিকাশে অগ্রপথিকের ভূমিকা পালন করার জন্য বিখ্যাত। তিনি চলচ্চিত্রের বিশ্লেষণে ফের্দিনঁ দ্য সোস্যুরের সঙ্কেতবিজ্ঞান বিষয়ক তত্ত্বগুলির প্রয়োগ ঘটান। একটি চলচ্চিত্রের অর্থ কী, তা নিয়ে প্রশ্ন করার বদলে মেৎস একটি চলচ্চিত্র কীভাবে অর্থ নির্মাণ করে, তা আবিষ্কারের চেষ্টা করেন। তাঁর কাজ চলচ্চিত্র রচনা ও উচ্চশিক্ষাঙ্গনে চলচ্চিত্র নিয়ে চিন্তাভাবনার প্রক্রিয়াতে বিপ্লব এনেছিল।
জীবনী
মেৎস দক্ষিণ ফ্রান্সের বেজিয়ে শহরে জন্মগ্রহণ করেন। তিনি একোল নর্মাল সুপেরিয়রে ধ্রুপদী ভাষা ও প্রাচীন ইতিহাস অধ্যয়ন করেন। এরপর তিনি প্যারিসের সর্বন বিশ্ববিদ্যালয় থেকে ভাষাবিজ্ঞানে ডক্টরেট উপাধি অর্জন করেন। মেৎস সবসময়েই চলচ্চিত্রের বড় সমঝদার ছিলেন। তিনি ফের্দিনঁ দ্য সোস্যুরের ভাষা-বিষয়ক তত্ত্বগুলিকে (সেসময় প্যারিসে ক্লোদ-লেভি স্ত্রস ও রোলঁ বার্তেসের রচনার সুবাদে সোস্যুরীয় ধ্যানধারণার অনেক চল ছিল) কী করে চলচ্চিত্রে প্রয়োগ করা যায়, তা নিয়ে ভাবতে শুরু করেন। তাঁর উদ্দেশ্য ছিল আখ্যানধর্মী চলচ্চিত্রগুলির সার্বজনীন অন্বয়-তত্ত্ব (সিনট্যাক্স) যুক্তির মাধ্যমে নির্ধারণ করা। অর্থাৎ একটি চলচ্চিত্র কীভাবে ছবির মাধ্যমে একটি গল্পের বিবরণ দেয়, সেই ব্যাপারটি। ১৯৭০-এর দশকে মেৎস বুঝতে পারেন যে চলচ্চিত্র বিশ্লেষণে তিনি যে সংগঠনবাদী দৃষ্টিভঙ্গি থেকে এগিয়েছিলেন, তাতে চলচ্চিত্রের পাণ্ডুলিপির লিখিত বিষয়বস্তুকে বেশি কদর করা হয়েছে এবং তুলনামূলকভাবে দর্শকদের কথা তেমন করে চিন্তা করা হয়নি। এর সূত্র ধরে মেৎস মনোবিশ্লেষণের তত্ত্বগুলি, বিশেষ করে লাকঁ-র তত্ত্বগুলি তাঁর তত্ত্বের মধ্যে নিয়ে আসেন। মেৎস এই অনুমান প্রদান করেন যে চলচ্চিত্র মূলত স্বপ্ন কিংবা অলীকদর্শনের সমতুল্য একটি বস্তু, তাই জিগমুন্ড ফ্রয়েডের স্বপ্ন সংক্রান্ত তত্ত্ব চলচ্চিত্রের উপরে সরাসরি প্রয়োগ করা সম্ভব। মেৎসের এই গবেষণাকর্ম ফ্রান্স, যুক্তরাজ্য, যুক্তরাষ্ট্র ও লাতিন আমেরিকার চলচ্চিত্র তত্ত্ব বিষয়ক গবেষণায় বড় ধরনের প্রভাব ফেলে।
মেৎসের সবচেয়ে গুরুত্বপূর্ণ গ্রন্থ দুইটি হল এসে স্যুর লা সিনিফিকাসিওঁ ও সিনেমা (১৯৬৮, "আধেয় ও চলচ্চিত্রের উপর নিবন্ধ") এবং ল্য সিনিফিওঁ ইমাজিনের; প্‌সিকানালিজ এ সিনেমা (১৯৭৭, "কাল্পনিক নির্দেশক: মনোবিশ্লেষণ ও চলচ্চিত্র")। এসে স্যুর লা সিনিফিকাসিওঁ ও সিনেমা নামক গ্রন্থে মেৎস ঘটনা বর্ণনার কাঠামোর উপর দৃষ্টি নিবদ্ধ করেন এবং "গ্রঁ সাঁতাগমাতিক" নামের একটি ব্যবস্থা প্রস্তাব করেন, যেখানে চলচ্চিত্রে ব্যবহৃত দৃশ্য বা সাঁতাগ্‌মগুলিকে শ্রেণীকরণ করা হয়। মেৎস জিগমুন্ড ফ্রয়েডের মনোস্তত্ত্ব এবং জাক লাকঁ-র দর্পণ তত্ত্ব চলচ্চিত্রের উপরে প্রয়োগ করেন এবং প্রস্তাব করেন যে শিল্পকলা হিসেবে চলচ্চিত্রের জনপ্রিয়তার কারণ এই যে এটি একই সাথে বাস্তবতার ত্রুটিপূর্ণ প্রতিফলন ও অবচেতন স্বপ্নাবস্থায় প্রবেশের একটি পদ্ধতি।
হুসাইন শরিফ
হুসাইন শরিফ (Hussain Shareef; জন্ম: ৫ সেপ্টেম্বর ১৯৯৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপের পেশাদার ফুটবল লীগের শীর্ষ স্তর ধিভেহি প্রিমিয়ার লীগের ক্লাব মাজিয়া এবং মালদ্বীপ জাতীয় দলের হয়ে গোলরক্ষক হিসেবে খেলেন।
২০১৫–১৬ মৌসুমে, মালদ্বীপীয় ফুটবল ক্লাব মাজিয়ার যুব পর্যায়ের হয়ে খেলার মাধ্যমে শরিফ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, মাজিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
তিনি ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ২০১৯ সালে, শরিফ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হুসাইন শরিফ ১৯৯৮ সালের ৫ই সেপ্টেম্বর তারিখে মালদ্বীপের কিনবিধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
শরিফ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
সুলতান আহমেদ (ক্রিকেটার)
সুলতান আহমেদ (জন্ম: ১৮ জুন, ১৯৭৭) করাচিতে জন্মগ্রহণকারী পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। বর্তমানে দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। পাশাপাশি ডানহাতে মিডিয়াম ফাস্ট বোলিং করে থাকেন।
খেলোয়াড়ী জীবন
২০০৫ সালের আইসিসি ট্রফিতে অনেকগুলো খেলায় ব্যাটসম্যান হিসেবে অংশ নেন। পাশাপাশি করাচির বিভিন্ন দলের পক্ষে প্রথম-শ্রেণীর ক্রিকেটসহ লিস্ট এ ক্রিকেট খেলেছেন। ২০১৬ সালের আইসিসি টি২০ বিশ্বকাপে ওমান দলকে কৃতিত্বের সাথে বাছাইপর্ব থেকে উত্তোরণ ঘটান।
২৫ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্ব প্রতিযোগিতায় আফগানিস্তানের বিপক্ষে টুয়েন্টি২০ আন্তর্জাতিকে অংশ নেয়ার মাধ্যমে তার অভিষেক ঘটে। ১৩ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ওমান ক্রিকেট বোর্ড কর্তৃপক্ষ তাকে অধিনায়কত্ব করে ওমান দলের ১৫ সদস্যের তালিকা প্রকাশ করে।
কে থিনাকরণ
কে থিনাকরণ একজন ভারতীয় রাজনীতিবিদ ও সুলুর আসন থেকে তামিলনাড়ু বিধানসভার বর্তমান সদস্য। তিনি দেসিয়া মুপোক্কু দ্রাবিড় কড়গম পার্টির সদস্য।
২৮ সেপ্টেম্বর ২০১৫-তে, তিনি এবং নির্বাচন কমিশনের অবহেলার অভিযোগ উঠে স্মারকলিপি গ্রহণ না করার। এতে ৫০জন ডিএমডিকে সমর্থককে গ্রেপ্তার করা হয়েছিল, যখন তারা জেলা কালেক্টরেট অফিসের সামনে বিক্ষোভ করার চেষ্টা করছিল।
ডার্ক বোগার্ড
স্যার ডার্ক বোগার্ড (ইংরেজি: Sir Dirk Bogarde; জন্ম: ডেরেক জুলস গ্যাসপার্ড উলরিক নিভেন ভ্যান ডেন বোগার্ড; ২৮শে মার্চ ১৯২১ - ৮মে ১৯৯৯) ছিলেন একজন ইংরেজ অভিনেতা ও লেখক। শুরুর দিকে তিনি চলচ্চিত্রে আদর্শ ম্যাটিনি তারকা হিসেবে ডক্টর ইন দ্য হাউজ (১৯৫৪) চলচ্চিত্রে অভিনয় করেন, পরবর্তীতে তাকে আর্ট-চলচ্চিত্রে অভিনয় করতে দেখা যায়। অভিনয়ের স্বীকৃতি হিসেবে তিনি দুটি বাফটা পুরস্কার লাভ করেছেন। দ্বিতীয় কর্মজীবন হিসেবে তিনি সাতটি সর্বাধিক বিক্রিত স্মৃতিকথার খণ্ড, ছয়টি উপন্যাস ও দ্য ডেইলি টেলিগ্রাফ-এ প্রকাশিত প্রবন্ধসহ সাংবাদিকতার একটি সংকলন রচনা করেন।
বোগার্ড ১৯৫০-এর দশকের শুরুর দিকে দ্য ব্লু ল্যাম্প চলচ্চিত্রে অভিনয় করে খ্যাতি অর্জন করেন। পরবর্তীতে তিনি ১৯৫৪ থেকে ১৯৬৩ সাল পর্যন্ত ডক্টর চলচ্চিত্র ধারাবাহিকে শ্রেষ্ঠাংশে অভিনয় করে সফলতা লাভ করেন। ১৯৬০ সালে সং উইদাউট এন্ড চলচ্চিত্রে অভিনয়ের জন্য তিনি তার প্রথম গোল্ডেন গ্লোব পুরস্কারের মনোনয়ন লাভ করেন। পরের বছর ভিকটিম (১৯৬১) চলচ্চিত্রের জন্য তিনি তার প্রথম বাফটা পুরস্কারের মনোনয়ন পান এবং একই দশকে দ্য সারভেন্ট (১৯৬৩) ও ডার্লিং (১৯৬৫) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেতা বিভাগে দুটি বাফটা পুরস্কার অর্জন করেন। অ্যাক্সিডেন্ট (১৯৬৭) ও ডেথ ইন ভেনিস (১৯৭১) চলচ্চিত্রে অভিনয়ের জন্য তিনি আরও দুটি বাফটা পুরস্কারে মনোনীত হন। ১৯৭০-এর দশকে তার অভিনীত উল্লেখযোগ্য চলচ্চিত্র হল দ্য নাইট পোর্টার (১৯৭৪), আ ব্রিজ টু ফার (১৯৭৭), এবং ডেস্পায়ার (১৯৭৮)। ১৯৯০ সালে তাকে কমান্ডার অব দি অর্ডারব অব আর্টস অ্যান্ড লেটার্স এবং ১৯৯২ সালে নাইট ব্যাচেলর উপাধিতে ভূষিত করা হয়।
ভাষার দর্শন
ভাষা ও মহাদেশীয় দর্শন
মহাদেশীয় দর্শনে বিশ্লেষণাত্মক দর্শনের মত ভাষা পৃথক বিষয় হিসেবে অধ্যয়ন করা হয় না। এর পরিবর্তে এটি রূপতত্ত্ব, সংকেতবিজ্ঞান, হাইডেগেরিয়ান নৃতত্ত্ব, অস্তিত্ববাদ, সংগঠনবাদ, বিনির্মাণ এবং সমালোচনামূলক তত্ত্বের অংশ। ভাষা ও ধারণাসমূহ ইতিহাস ও রাজনীতির ফলে অথবা এমনকি ঐতিহাসিক দর্শনের দ্বারাও গঠিত হয়েছে বলে মনে করা হয়।
ঢাকাপ্রকাশ
thumb|'ঢাকাপ্রকাশ' পত্রিকার প্রচ্ছদ পাতা ঢাকাপ্রকাশ বাংলাদেশের ঢাকা শহরের প্রথম বাংলা সংবাদপত্র যা বাংলা তারিখ ২৫ ফাল্গুন, ১২৬৭ (মার্চ ৭, ১৮৬১) প্রথম প্রকাশিত হয়।
ইতিহাস
ঢাকার বাবুবাজারে প্রতিষ্ঠিত 'বাঙ্গলাযন্ত্র' নামে বাংলা মুদ্রণযন্ত্র বা প্রেস থেকে ঢাকাপ্রকাশ প্রকাশিত হয়। বাঙ্গলাযন্ত্র প্রতিষ্ঠা করেছিলেন ঢাকার সাভারের তেঁতুলঝোড়া গ্রামের ডেপুটি ম্যাজিস্ট্রেট ব্রজসুন্দর মিত্র। প্রেস স্থাপনে তাকে আরও যারা সাহায্য করেন তাদের মধ্যে ঢাকার ধামরাইয়ের ডেপুটি ম্যাজিস্ট্রেট দীনবন্ধু মৌলিক, মুন্সিগঞ্জের রাঢ়িখালের ডেপুটি ম্যাজিস্ট্রেট ভগবানচন্দ্র বসু (বিজ্ঞানী স্যার জগদীশচন্দ্র বসুর পিতা), ঢাকা কলেজিয়েট স্কুলের শিক্ষক ঈশ্বরচন্দ্র বসু (বিজ্ঞানী স্যার জগদীশচন্দ্র বসুর কাকা) ও মালাখানগরের ডেপুটি ম্যাজিস্ট্রেট রামকুমার বসু অন্যতম। কারও মতে ঢাকাপ্রকাশ প্রথম আত্মপ্রকাশ করে ৭ই মার্চ বৃহস্পতিবার ১৮৬১ সালে, আবার কারও মতে তারিখটি ছিল, ৮ই মার্চ ১৮৬১। thumb|'ঢাকাপ্রকাশ' পত্রিকার প্রথম পাতা
পত্রিকার গঠন
সাপ্তাহিক পত্রিকাটি প্রতি বৃহস্পতিবার প্রকাশিত হতো। এর প্রথম পৃষ্ঠার উপরে বড় আকারে 'ঢাকাপ্রকাশ' এবং তার নিচে ছোট আকারে 'সপ্তাহিক' শব্দ লেখা থাকতো। এর নিচে থাকতো একটি ঋষি বাক্য 'সিদ্ধিঃ সাধ্যে সমামুস্ত।' পরে এর সাথে আরও যুক্ত হয় 'প্রসাদাদিহ ধূর্জ্জটেঃ'। প্রথম বছরে প্রত্রিকাটি রয়েল আকারে আট পৃষ্ঠায় প্রকাশিত হত এবং ডাকমাশুল সহ বার্ষিক মূল ছিল পাঁচ টাকা।
সম্পাদক
ঢাকাপ্রকাশ পত্রিকার প্রথম সম্পাদক ছিলেন স্বনামধন্য কবি কৃষ্ণচন্দ্র মজুমদার। ১৮৬৫ সালের এপ্রিল মাসে পত্রিকাটির সম্পাদক হিসেবে যোগ দেন স্কুল ইন্সপেক্টর দীননাথ সেন। পরে জগন্নাথ অগ্নিহোত্রী, গোবিন্দপ্রসাদ রায়, অনাথবন্ধু মৌলিক সম্পাদক হিসেবে দায়িত্ব পালন করেন।
প্রকাশ
পত্রিকাটি প্রথম প্রকাশিত হত বৃহস্পতিবার, পরে দীননাথ সেন এর সময় প্রকাশনার দিন পরিবর্তন করে শুক্রবার করা হয় এবং পরবর্তিতে প্রকাশনার পঞ্চম বর্ষে পত্রিকাটি রবিবার প্রকাশিত হত।
সর্বশেষ সংখ্যা
ঢাকা বিশ্ববিদ্যালয় গ্রন্থাগারে, 'ঢাকাপ্রকাশ' এর সর্বশেষ সংখ্যাটির তারিখ ১২-৪-১৯৫৯। সম্পাদক আবদুর রশীদ খান। প্রকাশিত হয় ৫৯/৩ কিতাব মঞ্জিল, ইসলাম পুর থেকে। বিশ শতকের ষাটের দশকে পত্রিকাটির প্রকাশ বন্ধ হয়ে যায়। ঢাকাপ্রকাশ তার পাঠকপ্রিয়তার কারণে পরবর্তি প্রায় ১০০ বছর ধরে প্রকাশিত হয়। পত্রিকাটি প্রকাশের পরে প্রচার সংখ্যা ছিল আড়াইশো। পরবর্তিতে উনিশ শতকের নব্বই দশকে সে সংখ্যা দাঁড়িয়ে ছিল পাঁচ হাজারে।
এরোপ্লেন জেলি
এরোপ্লেন জেলি ১৯২৭ সালে বার্ট অ্যাপলেরথের তৈরি অস্ট্রেলিয়ার একটি জেলি ব্র্যান্ড। অ্যাপলেরথ পারিবারিক ব্যবসা প্রতিষ্ঠান ট্রেডারস প্রোপাইটারি লিমিটেড, অস্ট্রেলিয়ার অন্যতম বৃহত্তম পারিবারিক খাদ্য প্রস্তুতকারী প্রতিষ্ঠানে পরিণত হয় এবং পরবর্তীতে ১৯৯৫ সালে যুক্তরাষ্ট্র ভিত্তিক ম্যাককর্মিক অ্যান্ড কোম্পানির সহায়ক প্রতিষ্ঠান ম্যাককর্মিক ফুডস অস্ট্রেলিয়ার অধিনে বিক্রি হয়ে যায়। বার্ষিক ১৮ মিলিয়ন প্যাকেট বিক্রি করে অস্ট্রেলিয়ার জেলির বাজারে এরোপ্লেন জেলি শীর্ষস্থানে অবস্থান নিয়েছে। সবচেয়ে বিক্রিত আস্বাদন (ফ্লেভার) হল স্ট্রবেরি।
এরোপ্লেন জেলির একটি সফল বিজ্ঞাপনী প্রচারণায় একটি জিঙ্গল ছিল যা পরবর্তীতে অস্ট্রেলিয়ার সংস্কৃতির অংশ হয়ে ওঠে। এটি অস্ট্রেলিয়ার সবচেয়ে প্রচলিত জিঙ্গলগুলোর মধ্যে অন্যতম এবং ১৯৪০-এর দশকে দিনে শতাধিক বার প্রচারিত হয়েছে। এই জিঙ্গলটি ২০০৮ সালে জাতীয় চলচ্চিত্র ও ধ্বনি আর্কাইভের সাউন্ডস অব অস্ট্রেলিয়ায় তালিকাভুক্ত হয়েছিল।
ইতিহাস
অ্যাপলেরথের প্রতিষ্ঠান ট্রেডারস প্রোপাইটারি লিমিটেড পরে তার পুত্র বার্ট দ্বিতীয় কর্তৃক পরিচালিত হয়, এরপর পৌত্র বার্ট তৃতীয় এবং পরবর্তীতে বার্ট তৃতীয়ের মৃত্যুর পর মালিকানা চলে যায় তার স্ত্রী ভলের নিকট। কোম্পানির ব্যবস্থাপনা পরিচালক হিউ নক্সের সূত্রমতে অ্যাপলেরথ পরিবার ম্যাককরমিক অ্যান্ড কোম্পানির প্রাক্তন ব্যবস্থাপনা পরিচালকের বন্ধু ছিলেন, যা কোম্পানি বিক্রির ব্যাপারে দুই পক্ষের মধ্যে আলোচনার পথ খোলা রাখে। ১৯৯৫ সালে এরোপ্লেন জেলি যুক্তরাষ্ট্র ভিত্তিক ম্যাককরমিক অ্যান্ড কোম্পানির অস্ট্রেলীয় শাখা ম্যাককরমিক ফুডস অস্ট্রেলিয়ার নিকট বিক্রি হয়।
প্রথম এরোপ্লেন জেলির কারখানা নিউ সাউথ ওয়েলসের সিডনির একটি শহরতলী প্যাডিংটনে তৈরি হয়েছিল। পরবর্তীতে ৩৩ বছর নিউ সাউথ ওয়েলসের ওয়েস্ট রাইডের কারখানায় জেলি প্রস্তুত করা হয়। ২০০৬ সালে কেন্দ্রীয়ভাবে ভিক্টোরিয়ায় উৎপাদন কার্যক্রম পরিচালনা করতে ম্যককরমিক ফুডস অস্ট্রেলিয়া এরোপ্লেন জেলির কারখানা ভিক্টোরিয়ার ক্লেটনে স্থানান্তর করে।
বিজ্ঞাপন
এরোপ্লেন জেলির জিঙ্গলটি অ্যাপলেরথের ব্যবসায়িক অংশীদার অ্যালবার্ট ফ্রান্সিস লেনের্টজ (১৮৯১-১৯৪৩) রচনা করেছিলেন। এই জিঙ্গলটি অস্ট্রেলীয় প্রধানমন্ত্রী উইলিয়াম মরিস হিউজের প্রতি সম্মানে লেনের্টজের পূর্বের রাজনৈতিক একটি জিঙ্গলের পুনঃরচনা ছিল। ১৯৮৮ সালে গানটির মালিকানা একটি সামান্য বিতর্ক শুরু হয় যখন, ভডেভিল অভিনেত্রী পেগি থ্রোন, পিয়ানিস্ট লে উডস এবং বিল হোয়াইট এর মালিকানার পক্ষে সিডনি মর্নিং হেরাল্ড-এ একটি প্রতিবেদন প্রকাশিত হয়।
জিঙ্গলটি ১৯৩০-এর দশকের শুরুতে তিন বছরের জেনিফার পায়কেল গুডি রিভ রেডিও শোতে প্রথম গান ছিল। যেহেতু তখন বিজ্ঞাপনগুলো সরাসরি সম্প্রচারিত হত, তাই পায়কেলকে জিঙ্গলটি গাওয়ার জন্য সপ্তাহে ২-৩ বার স্টুডিওতে নিয়ে যাওয়া হত। কিন্তু পায়কেলের মা চুক্তি নবায়ন করেন নি, পায়কেলের মতে, "শার্লি টেম্পল-এর প্রধান কারণ এবং আমার মা শঙ্কিত ছিলেন যে আমিও তাঁর মত জনপরিচিত ব্যক্তি হয়ে যাব। এরোপ্লেন জেলি পরে নতুন গায়ক খুঁজতে সিডনিতে একটি প্রতিভা অন্বেষণ প্রতিযোগিতার আয়োজন করে, যা ৫ বছর বয়সী জয় কিং জিতে নেয়। ১৯৩৭ সালে কিং জিঙ্গলটি রেকর্ড করে।
একই প্রতিভা অন্বেষণ প্রতিযোগিতার ফাইনালিস্ট ছিলেন, ৭ বছরের টমি ডস। অ্যাপলেরথ পরে তাকে জেলি প্যাকেট ও বিজ্ঞাপনের সামনে "হুইসলিং বয়" হিসেবে নির্বাচন করেন। ডসের দেয়া তথ্যানুযায়ী একজন ফাইনালিস্ট হিসেবে তিনি ১০ গিনি এবং একটি অনিক্স কলমদানি পেয়েছিলেন। কিন্তু তার ছবির বা জিঙ্গলের রেকর্ড করা সংস্করণের ব্যবহারের জন্য আর কিছু পান নি। ডস বলেন, "এটা খুবই চমৎকার ছিল; আমি আমার ছবি দেখতে এবং গানটি গাইতে পছন্দ করতাম এবং আমার বন্ধুরাও খুবই সন্তুষ্ট ছিল... আমি কখনই এটা থেকে কোন অর্থ চাইতাম না। আমি শুধুমাত্র সবাইকে বলতে পছন্দ করতাম যে আমিই হলাম এরোপ্লেন জেলি সেই ছেলেটি।
১৯৬৬ সালে জিঙ্গলটি গ্রীক, ইতালীয়, রুশ ও যুগোস্লাভ ভাষায় রেকর্ড করা হয়, এবং পাশাপাশি এটিই নৃতাত্ত্বিক গোষ্ঠীকে লক্ষ্য করা অস্ট্রেলিয়ার প্রথম বিজ্ঞাপন প্রচারণায় পরিণত হয়। দ্যা অ্যান্ড্রুস সিস্টারস এবং ভিক্টর বোর্গ জিঙ্গলটির সংস্করণ রেকর্ড করেন। ১৯৪০-এর দশকে জিঙ্গলটির সর্বোচ্চ পর্যায়ে, রেডিও স্টেশনগুলোতে দিনে শতাধিক বার জিঙ্গলটি বাজানো হতো এবং এটি ইতিহাসে অস্ট্রেলিয়ার সবচেয়ে বেশি চলা জিঙ্গলগুলোর মধ্যে অন্যতম। ২০০৩ সালে এরোপ্লেন জেলির ৭৫ বছর পূর্ণ করে এবং জিঙ্গলটির একটি নতুন সংস্করণ রেকর্ড করার একটি জাতীয় প্রতিযোগিতার আয়োজন করে। প্রতিযোগিতার উদ্দেশ্য ছিল স্টারলাইট চিলড্রেনস ফাউন্ডেশনের জন্য অর্থ সংগ্রহ করা। ম্যাককরমিকের একজন মুখপাত্র বলেন আমরা "অভূতপূর্ব" সাড়া পেয়েছি। কুইন্সল্যান্ডের পাম বিচ স্টেট স্কুল প্রতিযোগিতায় জয়লাভ করে, তারা পরবর্তীতে রানার্সআপ ভিক্টোরিয়ার পার্ক রিজ প্রাইমারি স্কুলের সাথে জিঙ্গলটি পুনঃরেকর্ড করে।
ব্রিসবেন বিজ্ঞাপন সংস্থাগুলো এরোপ্লেন জেলির জিঙ্গলকে গত ৪০ বছরের মধ্যে অন্যতম সেরা ও সবচেয়ে পরিচিত বিজ্ঞাপনী স্লোগান হিসেবে স্বীকৃতি দান করে। মোরটাইন-এর "লুই দ্যা ফ্লাই" জিঙ্গলটি ছিল সেরা। ২০০৮ সালের জুন মাসে, জয় কিং-এর রেকর্ডকৃত জিঙ্গলটি জাতীয় চলচ্চিত্র এবং শব্দ আর্কাইভের সাউন্ডস অব অস্ট্রেলিয়ার তালিকাভুক্ত হয়।
পণ্যসমূহ
এরোপ্লেন জেলির মূল্য প্রায় ১১২১ মিলিয়ন ডলার (প্রতি বছর) এবং এরোপ্লেন জেলি ২৫ শতাংশ শেয়ার নিয়ে বাজারের শীর্ষে অবস্থান করছে। প্রতি বছর ১৯ মিলিয়নের অধিক এরোপ্লেন জেলির প্যাকেট বিক্রি হয়। স্ট্রবেরি জেলি ফ্লেভার সবচেয়ে বেশি বিক্রি হয়। প্রতি বছর ২ মিলিয়নের কাছাকাছি স্ট্রবেরি জেলি ফ্লেভারের প্যাকেট বিক্রি হয়। ১৯৫৩ সালে এরোপ্লেন জেলি অস্ট্রেলিয়ার প্রথম নিম্ন মাত্রার ক্যালরি যুক্ত জেলি উৎপাদন করে। ১৯৮৮ সালে অস্ট্রেলীয় দ্বিশততমবার্ষিকী উপলক্ষে, লিলি পিলি, কুয়াংডং এবং মিডজিনবেরির মত কিছু বিশেষ আস্বাদন পাওয়া যায়। ১৯৯২ সালের মধ্যে এই ফ্লেভারগুলো বাজার থেকে উঠে যায়। বর্তমানে এরোপ্লেন জেলির মালিকানা যুক্তরাষ্ট্রের প্রতিষ্ঠান ম্যককরমিকস ফুডস-এর কাছে রয়েছে; পূর্বে এটির মালিকানা ছিল ট্রেডারস প্রোপ্রিয়েটারি লিমিটেডের অধীনে। প্রতি বছর ১০০,০০০ প্যাকেট বিক্রি হয়ে লেমন আস্বাদন সবচেয়ে কম বিক্রি হওয়া আস্বাদন গুলোর মধ্যে অন্যতম।
ধ্রুব এষ
ধ্রুব এষ (জন্ম ৭ জানুয়ারি ১৯৬৭) একজন বাংলাদেশি চিত্রশিল্পী, যিনি প্রচ্ছদ শিল্পী হিসেবে বিশেষ খ্যাতি অর্জন করেছেন। এছাড়া তিনি কবিতা ও গল্প লিখে থাকেন। মধ্য ১৯৯০-এর পর তিনি ঔপন্যাসিক হুমায়ূন আহমেদের অধিকাংশ গ্রন্থের প্রচ্ছদ অঙ্কন করেছেন। এছাড়া তিনি সেবা প্রকাশনী থেকে প্রকাশিত মাসিক পত্রিকা রহস্যপত্রিকার শিল্প সম্পাদক হিসেবে কর্মরত আছেন। শিশুসাহিত্যে অবদানের জন্য ২০২২ সালে তিনি বাংলা একাডেমি সাহিত্য পুরস্কার অর্জন করেন।
প্রারম্ভিক জীবন
ধ্রুব এষ ১৯৬৭ সালের ৭ জানুয়ারি সুনামগঞ্জে জন্মগ্রহণ করেন। তার পিতার নাম ভূপতি রঞ্জন এষ ও মাতার নাম লীলা এষ। তিনি ঢাকা বিশ্ববিদ্যালয়ের চারুকলা থেকে উচ্চশিক্ষা গ্রহণ করেন।
কর্মজীবন
ধ্রুব এষ ১৯৮৯ সালে বিশ্ববিদ্যালয়ের দ্বিতীয় বর্ষে অধ্যয়নরত অবস্থায় মোস্তাক আহমেদের একটি কাব্যগ্রন্থের প্রচ্ছদ অঙ্কনের মাধ্যমে প্রচ্ছদশিল্পী হিসেবে কর্মজীবন শুরু করেন। প্রথম দিকে তিনি ইমদাদুল হক মিলনের বইয়ের প্রচ্ছদ করতেন। পরে প্রকাশকদের মাধ্যমে হুমায়ুন আহমেদের সাথে পরিচয় হয় এবং সখ্য গড়ে ওঠে। তারপর থেকে হুমায়ূনের অধিকাংশ বইয়ের প্রচ্ছদ এঁকেছেন ধ্রুব। ২০১৯ সালের ফেব্রুয়ারিতে দ্য ডেইলি স্টারকে দেওয়া এক সাক্ষাৎকারে তিনি ২৫ হাজার বইয়ের প্রচ্ছদ তৈরির কথা বলেন। তিনি বলেন,
"বাংলাদেশে প্রচ্ছদশিল্পে আধুনিকতা আনার জন্য কেউ কেউ আমাকে কৃতিত্ব দেন। তবে এর মূল কৃতিত্ব হুমায়ূন আহমেদের। তিনি আমাকে প্রথম বলেছিলেন, আমার বইয়ের প্রচ্ছদে ফিগার আঁকতে হবে না। এই স্বাধীনতা আমাকে একলাফে অনেকদূর এগিয়ে দিয়েছে।"
তথ্যসূত্র
২০২২ {{সংবাদ উদ্ধৃতি |শিরোনাম= জমকালো আয়োজনে সিলেট মিরর পুরস্কার প্রদান সম্পন্ন| ইউআরএলঃhttps://dailysylhetmirror.com/news/57800
কেশব দেববর্মা
কেশব দেববর্মা ত্রিপুরার একজন রাজনীতিবিদ। বর্তমানে তিনি ভারতের কমিউনিস্ট পার্টির (মার্কসবাদী) নেতা। তিনি ২০০৮   এবং ২০১৩   গোলাঘাটি থেকে নির্বাচিত হন, ত্রিপুরা বিধানসভার সদস্য হন।
ছানার জিলাপি
ছানার জিলাপি বাংলার মিষ্টির মধ্যে অন্যতম। ছানার বিভিন্ন মিষ্টির মধ্যে এটি অন্যতম কুলীন মিষ্টান্ন। ছানার জিলাপির উৎপত্তি গ্ৰামবাংলায় হয়েছে বলে গণ্য করা হয়। সাধারনত রমজান মাসে এই জিলাপি একটি বিখ্যাত ইফতারি হয়ে ওঠে।
প্রস্তুত প্রণালী
উপকরণ হিসাবে ছানা, চিনি, ঘি প্রয়োজন হয়। উত্কৃস্ট ছানাকে ভালো করে বেঁটে নিতে হবে। এরপর পরিষ্কার কাপড়ের মধ্যে নিয়ে সেটিকে বেঁধে দিতে হবে। এই কাপড়ের নিচের দিকে একটি ছিদ্র করা থাকে। এরপর কড়াইতে ফুটন্ত ঘিয়ে তিনটে করে পাপড়ি ফেলা হয়। ঘি য়ে ভাজা হলে উপরে লালচে স্তর পরে যায়। এরপর সেই ঘিয়ে ভাজা ছানাটিকে চিনির রসে দেওয়া হয়।
ফারহান জাখিল
ফারহান জাখিল (জন্ম ১১ মে ২০০৩) একজন আফগান ক্রিকেটার । তিনি ২০ অক্টোবর ২০১৭ এ আহমেদ শাহ আবদালি ৪-দিনের টুর্নামেন্টে ২০১৭-১৮- এ আমো অঞ্চলের হয়ে প্রথম শ্রেণির ক্রিকেটে অভিষেক করেছিলেন। তিনি ১০ জুলাই ২০১৮ এ ২০১৮ গাজী আমানউল্লাহ খান আঞ্চলিক ওয়ানডে টুর্নামেন্টে আমো অঞ্চলের হয়ে তার লিস্ট এ ক্রিকেটে অভিষেক করেছিলেন ২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি বালখ দলের অন্তর্ভুক্ত ছিলেন।
২০১৯ সালের ডিসেম্বরে, তাকে ২০২০ অনূর্ধ্ব -১৯ ক্রিকেট বিশ্বকাপের জন্য আফগানিস্তানের স্কোয়াডের অধিনায়ক করা হয়।
২০১৮-১৯ ঢাকা প্রিমিয়ার ডিভিশন টুয়েন্টি২০ ক্রিকেট লিগ
ঢাকা প্রিমিয়ার ডিভিশন ক্রিকেট লিগের প্রথম আসর এটি যা ২০১৮-১৯ মৌসুমে অনুষ্ঠিত হয়। টুর্নামেন্টটি ২৫ ফেব্রুয়ারি শুরু হয়ে ৪ মার্চে শেষ হয়। ঢাকা প্রিমিয়ার ডিভিশন ক্রিকেট লিগ ২০১৮-১৯ শুরুর আগে এটি অনুষ্ঠিত হয়। টুর্নামেন্টের ফাইনাল শেরে বাংলা জাতীয় ক্রিকেট স্টেডিয়ামে অনুষ্ঠিত হয় । টুর্নামেন্টের টাইটেল স্পন্সর ছিল ওয়ালটন।
অংশগ্রহণকারী দল
অংশগ্রহণকারী দলগুলো হল :
ফাইনাল
প্রাইম দোলেশ্বর স্পোর্টিং ক্লাবকে ২৪ রানে হারিয়ে শিরোপা জিতে শেখ জামাল ধানমন্ডি ক্রিকেট ক্লাব।
সোনা মহাপাত্র
সোনা মহাপাত্র (ସୋନା ମହାପାତ୍ର) (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন।  তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।
প্রাথমিক জীবন
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।
ভেলুচামি থেভার
ভেলুচামি থেভার একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। ১৯৫৭ সালের নির্বাচনে তিনি আলাঙ্গুলাম আসন থেকে স্বতন্ত্র প্রার্থী হিসাবে তামিলনাড়ু আইনসভায় নির্বাচিত হয়েছিলেন।
লিউকাসপিয়াস ডেলিনিয়েটাস
লিউকাসপিয়াস ডেলিনিয়াটাস, সানব্লিক, বেলিকা বা মডারলিস্কেন নামে পরিচিত, কার্প পরিবার-এর অন্তর্ভুক্ত একটি তাজা জলের মাছের প্রজাতি। এটি বর্তমানে লিউকাসপিয়াস গণের অন্তর্গত, এবং পূর্বে যেসব অন্তর্ভুক্ত ছিল, সেগুলো এখন লাডিগেসোসিপ্রিস বা সুইডোফোক্সিনাস-এ স্থানান্তিরত করা হয়েছে বা ''এল. ডেলিনিটাস-''এর সঙ্গে একীভূত করা হয়েছে।
বর্ণনা
বেলিকা একটি পাতলা টেপার্ড দেহযুক্ত মাছ যার যা সাধারণত দীর্ঘ এবং মাঝেমাঝে -র থেকে বড়। এটির ঊর্ধ্বমুখী এবং ছোট ল্যাটারাল লাইন আছে যা গিল কভার থেকে প্রায় সাত থেকে দশ ফিস স্কেল প্রসারিত হয়। পায়ু-পাখনাটি ছোট এবং এগারো থেকে চৌদ্দ রশ্মি নিয়ে গঠিত। এটি একটি রূপালী মাছ যার একটি পাশ দিয়ে চলমান বিশেষ রঙের ব্যান্ড আছে।
বিতরণ
বাম|থাম্ব| একটি শুকিয়ে যাওয়া ক্ষণস্থায়ী পুকুরে "মাতৃহীন" কিশোর মাছ বেলিকা সমগ্র নাতিশীতোষ্ণ মহাদেশীয় ইউরোপে পাওয়া যায় এবং কিঞ্চিৎ ককেশাস অঞ্চলে মধ্য এশিয়া পর্যন্তও প্রসারিত হয়। এটির পরিসরের দক্ষিণ সীমা মূলত পাইরিনিজ এবং আলপাইড বেল্ট দ্বারা চিহ্নিত।
সাধারণ নাম মডারেলিসেন হল জার্মান বংশোদ্ভূত। যদিও এটি একটি সঠিক শব্দ বলে মনে হয় যা প্রায় "মোল্ডি লিজি" হিসাবে অনুবাদ করা যেতে পারে, এটি আসলে একটি পুরানো নামের বোল্ডারাইজড সংস্করণ যা জার্মানির কিছু অংশেমাটার্লোসেকেন নামে বিদ্যমান আছে। এটির আক্ষরিক অর্থ হল "ছোট মাতৃহীন একটি", এটি শেষমেষ এই তথ্যকে নির্দেশ করে যে মডারেলিশেনের চটচটে ডিমগুলি উল্লেখযোগ্য সময়ের জন্য বাতাসের প্রকাশ সহ্য করতে পারে। জলের গাছগুলিতে জমা থাকা এগুলো কখনও কখনও  হাঁস এবং তদনুরূপ পাখির পায়ে লেগে থাকে এবং সেগুলো তাদের দ্বারা ক্ষণস্থায়ী পুকুরে নিয়ে যাওয়া হয়। এই ধরনের পুকুর শুকিয়ে গেলে মাঝেমধ্যে বিপুল সংখ্যক তরুণ মডারেলিশেনদের মুখোমুখি হতে হয়, এবং প্রাপ্তবয়স্ক মাছ না থাকায় এই বিশ্বাস জন্ম দেয় যে তারা "মাতৃহীন"।
এটি গ্রেট ব্রিটেনে প্রবর্তিত হয়েছে এবং সোমারসেটের অ্যাভালন মার্শগুলিতে প্রতিষ্ঠিত হয়েছে বলে মনে হয় এবং উক্ত জাগায় এটি ইউরোপীয় উটার ও আমেরিকান মিঙ্ক উভয়ের সাথে পরজীবী ফ্লুকের একটি নতুন প্রজাতি প্রেরণের জন্য সংশ্লিষ্ট করা হয়েছে কিন্তু সেখানে এখন এটি একটি মৎস্যাশী পাখির জন্য শিকারের জন্য় এক গুরুত্বপূর্ণ হতে পারে।
জ্যাক ম্যাসন
জন রিচার্ড ম্যাসন (Jack Mason; জন্ম: ২৬ মার্চ, ১৮৭৪ - মৃত্যু: ১৫ অক্টোবর, ১৯৫৮) কেন্টের ব্ল্যাকহিদ এলাকায় জন্মগ্রহণকারী বিখ্যাত ও শৌখিন ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৭ থেকে ১৮৯৮ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে কার্যকরী ফাস্ট-মিডিয়াম বোলিংয়ে দক্ষতা প্রদর্শন করেছেন জ্যাক ম্যাসন।
শৈশবকাল
তৎকালীন কেন্টের অংশ হিসেবে লন্ডনের ব্ল্যাকহিদ এলাকায় জ্যাক ম্যাসনের জন্ম। সাত ভাই ও তিন বোনের অন্যতম ছিলেন তিনি। জেমস ম্যাসন ও চার্লস ম্যাসন নামীয় তার দুই ভাই কয়েকটি প্রথম-শ্রেণীর ক্রিকেট খেলায় অংশ নিয়েছিলেন। অন্য তিন ভাইও ক্রিকেটপ্রেমী ছিলেন। তারা সকলেই বেকেনহাম ক্রিকেট ক্লাবের পক্ষে খেলেছেন।
তার পিতা রিচার্ড প্রথম-শ্রেণীর ক্রিকেটে মর্যাদা লাভের পূর্বে ওরচেস্টারশায়ারের প্রতিনিধিত্ব করেছেন ও আইনজীবী হিসেবে কাজ করতেন। তার মাতা অ্যান জন ঈগলটনের কন্যা ছিলেন।
জ্যাক ম্যাসন বেকেনহামের অ্যাবি স্কুলে অধ্যয়ন করেন। এরপর উইনচেস্টার কলেজে ভর্তি হন। সেখানে তিনি নিয়মিত ব্যাটসম্যানের মর্যাদা পান। শেষ দুই বছরে যথাক্রমে ৪৮ ও ৫৫ গড়ে রান তুলেছিলেন তিনি। তন্মধ্যে, ১৮৯২ সালে এটন কলেজের বিপক্ষে অনুষ্ঠিত খেলায় ১৪৭ ও ৭১ রানসহ আট উইকেট পেয়েছিলেন। এর স্বীকৃতিস্বরূপ উইজডেনে তার উচ্ছসিত প্রশংসা করা হয়। ১৮৯৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন। এতে বলা হয় যে, সন্দেহাতীতভাবে এ সময়কালে উইনচেস্টার কলেজের অন্যতম সেরা ব্যাটসম্যান তিনি।
কাউন্টি ক্রিকেট
১৮৯৩ থেকে ১৯১৪ সাল পর্যন্ত সুদীর্ঘ ২১ বছর কেন্টের পক্ষে খেলেছেন। তন্মধ্যে, ১৮৯৮ থেকে ১৯০২ সাল পর্যন্ত ক্লাব দলটির অধিনায়কের দায়িত্বে ছিলেন তিনি।
১৮৯৩ সালে বিদ্যালয় জীবন ত্যাগ করার পর শৌখিন খেলোয়াড় হিসেবে কেন্টের পক্ষে খেলতে নামেন। জুলাই, ১৮৯৩ সালে বেকেনহামের ফক্সগ্রোভ রোডে সাসেক্সের বিপক্ষে কাউন্টি চ্যাম্পিয়নশীপের খেলায় অভিষেক ঘটে তার। দ্বিতীয় মৌসুমে দ্যুতিহীন খেলা উপহার দিলেও পরবর্তীকালে কাউন্টি দলটির পক্ষে সাহসী ভূমিকায় অবতীর্ণ হন ও জমকালো অল-রাউন্ড খেলায় অংশ নিতেন। ১৮৯৪ থেকে ১৯০২ সময়কালে কেন্টের পক্ষে নিয়মিতভাবে খেলায় অংশ নিতেন। ১৮৯৫ সাল থেকে প্রত্যেক মৌসুমেই সহস্রাধিক রান সংগ্রহ করতে সচেষ্ট হন।
১৮৯৮ সালে ফ্রাঙ্ক মার্চেন্টের পরিবর্তে কেন্টের অধিনায়কের দায়িত্বভার লাভ করেন। পরবর্তী পাঁচ বছর এ দায়িত্বে থাকেন। তবে, ওকালতি পেশাকে প্রাধান্য দেয়ার ফলে অধিনায়কের দায়িত্ব ছেড়ে দিতে বাধ্য হন। তাসত্ত্বেও, ১৯০৯ সালে কাউন্টি চ্যাম্পিয়নশীপের শিরোপা জয়ের শেষ মাসটিতে দলকে নিয়ে মাঠে নেমেছিলেন জ্যাক ম্যাসন।
প্রথম বিশ্বযুদ্ধের পূর্ব-পর্যন্ত চারবার কাউন্টি চ্যাম্পিয়নশীপের শিরোপা বিজয়ী দলের অন্যতম খেলোয়াড়ে হিসেবে ব্যাপক ভূমিকা রাখেন। ১৯১৪ সালে কাউন্টি দলের পক্ষে সর্বশেষবারের মতো খেলায় অংশ নেন। যুদ্ধের পর একটিমাত্র প্রথম-শ্রেণীর খেলায় অংশ নিয়েছিলেন তিনি। ১৯১৯ সালে নরফোকের ওল্ড বাকেনহাম হিলে এলজি রবিনসন একাদশের সদস্যরূপে সফরকারী অস্ট্রেলিয়া ইম্পেরিয়াল ফোর্স ট্যুরিং একাদশের বিপক্ষে খেলেন। কেন্টের পক্ষে সর্বমোট ৩০০ খেলায় অংশ নিয়ে পনেরো হাজারের অধিক রান সংগ্রহের পাশাপাশি ৭৬৯ উইকেট দখল করেন।
ব্ল্যাকহিদে সমারসেটের বিপক্ষে ব্যক্তিগত সর্বোচ্চ ১৮৩ রান তুলেন। অন্যদিকে, ১৮৯৯ সালে নটিংহ্যামশায়ারের বিপক্ষে অপরাজিত ১৮১ রান তুলেছিলেন। এ পর্যায়ে অ্যালেক হার্নের সাথে নিরবিচ্ছিন্নভাবে ৩২১ রানের জুটি গড়েছিলেন। কাউন্টির ইতিহাসে এ জুটির সংগ্রহটি ১৯৩৪ সাল পর্যন্ত টিকেছিল। এছাড়াও, ২০০৫ সাল পর্যন্ত তৃতীয় উইকেট জুটিতে কেন্টের রেকর্ডরূপে টিকেছিল। ফেব্রুয়ারি, ২০১৮ সাল পর্যন্ত কেন্টের ইতিহাসে যে-কোন জুটিতে ষষ্ঠ সর্বোচ্চ রানের ঘটনা এটি। ১৯০৪ সালে ইয়র্কশায়ার, সমারসেট ও এসেক্সের বিপক্ষে উপর্যুপরি তিনটি সেঞ্চুরি করেন। এছাড়াও, এগারোবার জেন্টলম্যানের সদস্যরূপে প্লেয়ার্সের বিপক্ষে খেলেন।
১৯০২ সালের পর ম্যাসনের পিতা স্পষ্ট জানিয়ে দেন যে সন্তানের ক্রিকেট খেলার ব্যয়ভার আর তিনি বহন করতে পারবেন না। ঐ সময়েই তিনি পারিবারিক প্রতিষ্ঠানে যোগদান করতে বাধ্য হন। এরপর থেকেই ক্রিকেট খেলার জগৎ থেকে অনিয়মিত হয়ে পড়েন। তাসত্ত্বেও, ১৯০৫-০৬ মৌসুমে দক্ষিণ আফ্রিকা গমনে ইংরেজ দলকে নেতৃত্ব দানের প্রস্তাবনা পেলেও তিনি তা বিনয়ের সাথে প্রত্যাখ্যান করেন। এরফলে, পেলহাম ওয়ার্নার ইংল্যান্ডের অধিনায়কত্ব করেছিলেন।
টেস্ট ক্রিকেট
সমগ্র খেলোয়াড়ী জীবনে ইংল্যান্ডের পক্ষে পাঁচটিমাত্র টেস্টে অংশগ্রহণের সৌভাগ্য হয় তার। ১৮৯৭-৯৮ মৌসুমে এ. ই. স্টডার্টের নেতৃত্বাধীন ইংরেজ দলের সদস্যরূপে অস্ট্রেলিয়া গমন করেন ও ঐ পাঁচ টেস্ট খেলেছিলেন। অনুষ্ঠিত সিরিজের পাঁচ টেস্টের প্রত্যেকটিতেই জ্যাক ম্যাসনের সপ্রতিভ অংশগ্রহণ ছিল। সফরের শুরুতে বেশ সুন্দর ক্রীড়াশৈলী প্রদর্শন করলেও এরপর দীর্ঘসময় ম্লান অবস্থায় ছিলেন ও দূর্ভাগ্যের কবলে নিপতিত হন। টেস্ট খেলাগুলোয় ব্যাট হাতে ১২.৯০ গড়ে রান তোলাসহ দুই উইকেট পেয়েছিলেন তিনি। তবে, মেলবোর্নে ভিক্টোরিয়ার বিপক্ষে অনুষ্ঠিত খেলায় মনোরম সেঞ্চুরি করেন তিনি। ঐ সফরে প্রথম-শ্রেণীর খেলাগুলো থেকে ৩৯.৩৩ গড়ে রান তুলেছিলেন।
এ সফরে ম্যাসনের লিখিত চিঠিপত্রকে ঘিরে পরবর্তীকালে তার নাতি জন ল্যাজেনবি ‘টেস্ট অব টাইম’ শিরোনামীয় গ্রন্থ প্রকাশ করেছিলেন।
খেলার ধরন
দীর্ঘ ছয় ফুটেরও অধিক উচ্চতার অধিকারী জ্যাক ম্যাসন ডানহাতি ব্যাটসম্যান হিসেবে খেলতেন। সচরাচর আগ্রাসী ব্যাটিং, পরিচ্ছন্ন ড্রাইভিং ও জোরালো মারের অধিকারী ছিলেন তিনি। তার স্মরণে উইজডেনে উল্লেখ করা হয় যে, সুন্দর ব্যাটিংশৈলীর কারণে তা বেশ দর্শনীয় ছিল। পাশাপাশি ডানহাতে ফাস্ট-মিডিয়াম পেস বোলিং করে প্রকৃত অল-রাউন্ডার হিসেবে নিজেকে মেলে ধরেছিলেন। ধীরগতিসম্পন্ন এবড়োথেবড়ো উইকেটে তিনি সমান দক্ষতা প্রদর্শন করেছেন। প্রথম-শ্রেণীর ক্রিকেটে ৩৩.২৭ গড়ে উইকেট শিকার করেছেন। এছাড়াও, পরিশীলিত ফাস্ট মিডিয়াম পেস বোলিংয়ের পাশাপাশি স্লিপ অঞ্চলে ফিল্ডিং করেও যথেষ্ট সুনাম কুড়িয়েছেন।
উইজডেন ক্রিকেটার্স অ্যালমেনাকে তাকে কেন্টের পক্ষে খেলা অন্যতম সেরা শৌখিন অল-রাউন্ডার হিসেবে বর্ণনা করা হয়েছে। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৮৯৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত করা হয়।
ব্যক্তিগত জীবন
ব্যক্তিগত জীবনে জ্যাক ম্যাসন ওকালতি পেশায় নিযুক্ত ছিলেন। লন্ডনের হাই হলবোর্নের ম্যাসন এন্ড কোম্পানিতে কাজ করেন তিনি। ঐ সময়ের অন্যান্য শৌখিন ক্রিকেটারের ন্যায় তিনিও পেশাগত কার্যাবলী সম্পন্ন করে স্বল্পসময় খেলায় অংশ নিতেন। তাসত্ত্বেও, ১৯৩৯ সালে কাউন্টি থেকে স্থানান্তরিত হবার পূর্ব-পর্যন্ত কেন্টের ক্রিকেটে সংযুক্ত ছিলেন। ১৯১৯ সাল থেকে কাউন্টির সাধারণ পরিষদের সদস্যরূপে কাজ করেন। ১৯৩৮ সালে ক্লাবের সভাপতির দায়িত্বে ছিলেন। কেন্ট কাউন্টি দলের অঙ্গসংগঠন ব্যান্ড অব ব্রাদার্স ক্লাবের পক্ষে খেলায় অংশগ্রহণসহ যুক্ত ছিলেন।
আর্থার বারেট
আর্থার জর্জ বারেট (Arthur Barrett; জন্ম: ৪ এপ্রিল, ১৯৪৪ - মৃত্যু: ৬ মার্চ, ২০১৮) কিংস্টন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আর্থার বারেট।
প্রথম-শ্রেণীর ক্রিকেট
১৯৬৬-৬৭ মৌসুম থেকে ১৯৮০-৮১ মৌসুম পর্যন্ত আর্থার বারেটের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের লেগ স্পিনার হিসেবে আর্থার বারেটের পরিচিতি ছিল। তবে, দলে পেস আক্রমণের নবজোয়ারে তার খেলার সুযোগ বেশ কমে আসে। তার বোলিংয়ে বেশ নিখুঁতভাব লক্ষ্য করা যায়। কিন্তু, বলকে তিনি তেমন বাঁক খাওয়াতে পারতেন না।
লেগ স্পিনার আর্থার বারেট ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জ্যামাইকার পক্ষে খেলেন। এরপর অবশ্য ১৯৮০-৮১ মৌসুমে আরও এক মৌসুম খেলেছিলেন তিনি। ১৯৭০ সালে জ্যামাইকার সদস্যরূপে ইংল্যান্ড গমন করেন।
নিচেরসারির কার্যকরী ব্যাটসম্যান ছিলেন আর্থার বারেট। তবে, প্রথম-শ্রেণীর ক্রিকেটে কেবলমাত্র একবারই পঞ্চাশোর্ধ্ব রানের সন্ধান পেয়েছিলেন। ১৯৬৯-৭০ মৌসুমে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে জ্যামাইকার সদস্যরূপে ১০২ রানের অপরাজিত ইনিংস খেলেন। এরপর, বল হাতে নিয়ে ৫/৩৯ ও ৫/৪৩ বোলিং পরিসংখ্যান গড়েন। এর কয়েক সপ্তাহ পূর্বে প্রথম-শ্রেণীর ক্রিকেটে তিনি তার সেরা বোলিং পরিসংখ্যান গড়েন। ইন্টারন্যাশনাল ক্যাভেলিয়ার্সের বিপক্ষে ৭/৯০ লাভ করেন আর্থার বারেট। ১৯৭৩-৭৪ মৌসুমে খেলায় সেরা বোলিং করেছিলেন। এবারও জ্যামাইকা দলের প্রতিপক্ষ ছিল কম্বাইন্ড লিওয়ার্ড ও উইন্ডওয়ার্ড আইল্যান্ডস দল। ৫/২৩ ও ৬/৮৭ লাভ করেন। তন্মধ্যে, বিখ্যাত ক্রিকেটার ভিভ রিচার্ডস দুইবার তার শিকারে পরিণত হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আর্থার বারেট। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৭৫ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
১৯৭৪-৭৫ মৌসুমে ওয়েস্ট ইন্ডিজ দলের সদস্যরূপে ভারত, পাকিস্তান ও শ্রীলঙ্কা গমন করেন। অংশগ্রহণকৃত ছয় টেস্টে ১৩ উইকেট লাভ করেন। কিন্তু, এর জন্যে তাকে অবশ্য বেশ রান খরচ করতে হয়েছিল।
৬ মার্চ, ২০১৮ তারিখে ৭৩ বছর বয়সে আর্থার বারেটের দেহাবসান ঘটে।
দ্বিমিক সংখ্যাপদ্ধতি
thumb| বাইনারি সংখ্যা পদ্ধতি বা দ্বিমিক সংখ্যা পদ্ধতি (Binary number system) একটি সংখ্যা পদ্ধতি যাতে সকল সংখ্যাকে কেবলমাত্র ০ এবং ১ দিয়ে প্রকাশ করা হয়। এই সংখ্যা পদ্ধতির ভিত্তি দুই। ডিজিটাল ইলেকট্রনিক যন্ত্রপাতির লজিক গেটে এই সংখ্যাপদ্ধতির ব্যাপক প্রয়োগ রয়েছে। তাছাড়া প্রায় সকল আধুনিক কম্পিউটারে বাইনারি সংখ্যা পদ্ধতি ব্যবহার করা হয়। বাইনারি পদ্ধতিতে প্রতিটি অঙ্ককে বিট বলা হয়।
সংখ্যা পদ্ধতিকে সাধারণত ৪ ভাগে ভাগ করা হয়। (১) ডেসিমেল নাম্বার সিস্টেম, (২) বাইনারী নাম্বার সিস্টেম, (৩) অক্টাল নাম্বার সিস্টেম ‍ও (৪) হেক্সা ডেসিমেল নাম্বার সিস্টেম। ডেসিমেল নাম্বার
বাইনারি সংখ্যাপদ্ধতির রূপান্তর
৫ এর বাইনারি (?)২
(৫)১০ কে বাইনারি বেজ অর্থাৎ ২ দ্বারা ভাগ করে করে অগ্রসর হতে হবে।
৫÷২
ভাগফল ২ ভাগশেষ ১ (LSB কম গুরুত্বপূর্ণ বিট)
২÷২
ভাগফল ১ ভাগশেষ ০
১÷২
ভাগফল ০ ভাগশেষ ১ (MSB সর্বাধিক গুরুত্বপূর্ণ বিট)
অর্থাৎ ১০১
(৫)১০=(১০১)২
আবার ১০১ এর ডেসিমেল মান অর্থাৎ দশমিক সংখ্যা হবে
১×২২+০×২১+১×২০
=৪+০+১
=৫
ক্যাপ্টেন (নেপালি চলচ্চিত্র)
ক্যাপ্টেন (নেপালি: क्याप्टेन; এর চিপ্পি ক্যাপ্টেন: ম্যাচ বিগনিং সুন দ্বারাও পরিচিত) ২০১৯ সালে মুক্তি পাওয়া নেপালি ক্রীড়া-নাট্য চলচ্চিত্র। এটি পরিচালনা করেছেন দিবাকর ভট্টরাই, সামিপ্য রাজ তিমলসিনা, সাগর খরেল, ব্রজেশ খনাল এবং প্রযোজনা করেছে ভুবন কে.সি. ও জিয়া কে.সি. ছবিটি সুপার কাজল ফিল্মসের ব্যানারে নির্মিত হয়েছে। এতে অভিনয় করেছেন অনমোল কে.সি., সুনীল থাপা, সরোজ খনাল, উইলসন বিক্রম রাই, উপসনা সিং ঠকুরী, প্রিয়াঙ্কা এমভি, এবং প্রশান্ত তাম্রাকার প্রমুখ। এই ছবিটি একটি কিশোরের কাহিনীকে কেন্দ্র করে গড়ে উঠেছে, কিশোরটি ফুটবলে তার বাবার পদানুসরণ করতে সংগ্রাম করে যায়। ছবিটি ঝাপা এবং ইলাম অঞ্চলে চিত্রায়িত করা হয়েছে। এটি ২০১৯ সালের ১ মার্চ নেপালে মুক্তি পায়। এটি এর কাহিনীবিন্যাস, ভিজ্যুয়াল বিশেষ আবহ এবং বিষণ্ন অভিনয়ের কারণে দর্শকদের কাছ থেকে মিশ্র প্রতিক্রিয়া এবং সমালোচকদের কাছ থেকে বেশিরভাগ প্রতিকূল প্রতিক্রিয়া পায়। এটি বক্স অফিসে গড় মানের নিচে মান অর্জন করে এবং দ্বিতীয় সপ্তাহান্তের পরে এটির প্রদর্শণী বন্ধ হয়ে যায়।
কাহিনী সংক্ষেপ
মদন খড়কা (সরোজ খনাল) একজন প্রতিভাবান ফুটবলার ছিলেন, তবে ফুটবল তার পরিবারকে সহায়তা করতে পারেনি, তাই তিনি কাজের সন্ধানে সৌদি আরব যান। তার ছেলে ইশান (অনমোল কে.সি.) তার বাবার পদানুসরণ করে এবং পেশাদার ফুটবলার হতে চায়। বিদেশে কোন এক দুর্ঘটনায় তার বাবা যখন আহত হয়, তখন পরিবারকে সহায়তা করার জন্য ইশান তার পেশা চালিয়ে যাবে না অন্য কোন কাজ করবে তা নিয়ে দ্বন্দ্বের মুখোমুখি হয়।
বিপণন
চলচ্চিত্রের পোস্টার ২০১৮ সালের আগস্টে প্রকাশিত হয়, পোস্টারে প্রধান অভিনেতা আনমল কে.সি. কে তুলে ধরা হয় এবং ম্যাচ শীঘ্রই শুরু হবে চিপ্পি লাগানো হয় । ২০১৯ সালের ফেব্রুয়ারিতে একটি ট্রেলার প্রকাশিত হয়।
বক্স অফিস
ক্যাপ্টেন চার দিনের মধ্যে বক্স অফিসে আয় করে ২.৮৫ কোটি নেপালি রুপি (रू২৮.৫ মিলিয়ন)। তবে এর দ্বিতীয় সপ্তাহান্তের মধ্যে ছবিটি ৪.৫০ কোটি নেপালি রুপি (रू৪৫ মিলিয়ন) উপার্জন করে এবং এর প্রদর্শনী বন্ধ হয়ে যায়।
সমালোচনা
ক্যাপ্টেন সমালোচকদের কাছ থেকে খুব কম সমালোচনা পায়। দ্য কাঠমান্ডু পোস্টের অভিমন্যু দীক্ষিত চলচ্চিত্রটিকে “অনভিপ্রেত ব্যঙ্গচিত্র” বলে মন্তব্য করেন এবং এটিকে পাঁচের মধ্যে মাত্র এক নম্বর দিয়ে বলেন: “ভুবন দা, এটি একটি আন্তরিক কাকুতি। কিন্তু আপনার দর্শক আপনার চিন্তার চেয়ে বেশি পরিণত। দয়া করে এর পরের বার বিচক্ষণ কিছু উপহার দিয়ে আমাদের বিস্মিত করে দিন।” অনলাইনখবর এর দেওয়াকর পিয়াকুরেল লিখেছেন:“অভিনেতা আনমল কেসি নির্মাতাদের গল্প বুঝতে পারেনি” এবং ছবিটিকে পাঁচের মধ্যে দুই নম্বর দিয়ে বলেছেন: “ক্যাপ্টেন অন্যান্য ক্রীড়া ঘরণার চলচ্চিত্রের ভবিষ্যতের পত্রোদ্গত হওয়ার উদাহরণ হিসাবে নিজেকে প্রতিষ্ঠিত করতে ব্যর্থ হয়েছে। পরিবর্তে সাধারণ খেলোয়াড়দের মতো এটি আলো ছড়ারবার জন্য কিছু ব্যর্থ চেষ্টা করেছে।” ছবিটি নেপালের প্রধানমন্ত্রী খড়্গ প্রসাদ ওলীর কাছ থেকে ইতিবাচক সমালোচনা পেয়েছিল, তিনি বলেন: “ছবিটি বুদ্ধিদীপ্ত এবং এটি দেশপ্রেম, বিনোদন সহ একটি সামাজিক বার্তা ...আমাদের এমন বিষয়বস্তু দরকার, যা নেপালি চলচ্চিত্র শিল্পকে উৎসাহিত করতে পারে।”
ইসহাক আল গাজী
শাহ মুহাম্মদ ইসহাক আল গাজী ( ১৯১৭ — ২০০৬ ) ছিলেন একজন বাংলাদেশি ইসলামি পণ্ডিত, হানাফি সুন্নি আলেম, আরবি কবি, ধর্মীয় লেখক এবং সমাজ সংস্কারক। তিনি আল জামিয়া আল ইসলামিয়া পটিয়ার শায়খুল হাদিস ছিলেন। তিনি হারুন ইসলামাবাদীর অগ্রজ।
জন্ম ও বংশ
ইসহাক আল গাজী ১ জানুয়ারি ১৯১৭ সালে চট্টগ্রামের পটিয়া থানার আশিয়া ইউনিয়নের এক সম্ভ্রান্ত মুসলিম পরিবারে জন্মগ্রহণ করেন। তার পিতা মুহাম্মদ ইসমাঈল ও মাতা উম্মে হাবিবা। হারুন ইসলামাবাদী তার অনুজ।
শিক্ষা জীবন
পাঁচ বছর বয়সে মাতুলালয়ে তার শিক্ষাজীবনের সূচনা হয়। তার পিতা ও একজন আত্মীয়ের অধীনে তিনি কুরআন শিক্ষা করতেন। পাশাপাশি নেজাম সওদাগর প্রাথমিক বিদ্যালয়ে তিনি ৪র্থ শ্রেণি পর্যন্ত পড়লেখা করেন।
এরপর ১৯৩১ সালে তিনি আল জামিয়াতুল আরবিয়াতুল ইসলামিয়া জিরিতে ভর্তি হন। এখানে তিনি মাধ্যমিক স্তর পর্যন্ত পড়ালেখা করেন। এখানে মুফতি আজিজুল হক তার শিক্ষক ছিলেন।
১৯৩৮ সালে তিনি দারুল উলুম দেওবন্দ গমন করেন। দেওবন্দ পৌঁছার পর তার সঙ্গীরা ভর্তি পরীক্ষা জটিলতায় মাজাহির উলুম, সাহারানপুরে চলে যান। তিনি সাহারানপুর যেতে অপারগতা প্রকাশ করেন। এরপর ইজাজ আলী আমরুহীর অধীনে ভর্তি পরীক্ষায় স্কলার মার্ক পেয়ে তিনি দেওবন্দে পড়ালেখা শুরু করেন। হাদীস, ফিকহ ও দর্শনের উপর উচ্চতর ডিগ্রি অর্জন করে ১৯৪২ সালে তিনি স্বদেশ প্রত্যাবর্তন করেন। দেওবন্দে তার শিক্ষকদের মধ্যে রয়েছে : হুসাইন আহমদ মাদানি, ইজাজ আলী আমরুহী, মুহাম্মদ ইদ্রিস কান্ধলভি, ইব্রাহিম বলিয়াভী, মুহাম্মদ শফী উসমানী সহ প্রমুখ। এছাড়াও তিনি কারী মুহাম্মদ তৈয়ব ও শাব্বির আহমেদ উসমানির ক্লাসেও অংশগ্রহণ করতেন।
তাসাউফ
দেওবন্দ থাকাবস্থায় তিনি আশরাফ আলী থানভী, হিফজুর রহমান সিওহারভি, ওজাইল গুল পেশওয়ারী ও আসাদুল্লাহ সাহারানপুরীর সান্নিধ্যে যেতেন।
এসময় তিনি আশরাফ আলী থানভীর খলিফা নোয়াখালী জেলার বাসিন্দা নূর বকসের সাথে পত্রে যোগাযোগ করে আধ্যাত্মিক শিক্ষা নেন। তার মৃত্যুর পর তিনি দারুল উলুম হাটহাজারীর সাবেক আচার্য ও আশরাফ আলী থানভীর খলিফা শাহ আব্দুল ওয়াহহাবের নিকট বায়’আত হন। তিনি ১৯৫১ সালে ইসহাক আল গাজীকে খেলাফত প্রদান করেন।
কর্মজীবন
১৯৪২ সালে দারুল উলুম দেওবন্দ থেকে স্বদেশ প্রত্যাবর্তন করে পিতার প্রতিষ্ঠিত আশিয়া ইমদাদুল উলুম মাদ্রাসায় শিক্ষাকতার মাধ্যমে তিনি কর্মজীবনের সূচনা করেন। ১৯৪৩ সালে তিনি আল জামিয়াতুল আরবিয়া নছিরুল ইসলাম নাজিরহাটে হাদীসের অধ্যাপক হিসেবে যোগদান করেন। ৩ বছর দায়িত্ব পালনের পর তিনি ১৯৪৬ সালে আল জামিয়া আল ইসলামিয়া পটিয়ায় চলে যান। ২০ বছর দায়িত্ব পালনের পর তিনি ১৯৬৫ সালে আগ্রাবাদ হাজীপাড়া আজিজিয়া কাসেমুল উলুম মাদ্রাসায় যোগদান করেন। সেখানে এক বছর শিক্ষকতার পর ১৯৬৭ সালে তিনি আল জামিয়াতুল আরবিয়াতুল ইসলামিয়া জিরিতে চলে যান। ৩ বছর জামিয়া জিরিতে দায়িত্ব পালনের পর ১৯৭০ সালে তিনি বাড়িতে চলে যান। ১৯৭২ পর্যন্ত তিনি বাড়িতেই অবস্থান করেন, এই সময়ও তিনি জামিয়া পটিয়ায খন্ডকালীন শিক্ষকতা করেন। ১৯৭২ সালের নভেম্বর মাসে তিনি আল জামিয়াতুল ইসলামিয়া আজিজুল উলুম বাবুনগরে শায়খুল হাদিস হিসেবে যোগদান করেন। ১৯৮৫ সালে তিনি জামিয়া হাইলধর মাদ্রাসায় চলে যান। ১৯৮৭ সালে পুনরায় জামিয়া বাবুনগরে চলে আসেন। ১৯৯২ সালে তিনি আল জামিয়া আল ইসলামিয়া পটিয়ায় যোগদান করেন। তখন থেকে আমৃত্যু পটিয়াতেই ছিলেন।
অবদান
নিরক্ষরতা দূরীকরণের লক্ষ্যে তিনি খাদেমুল ইসলাম নামে একটি সংগঠন প্রতিষ্ঠা করেন। এর মাধ্যমে এলাকার বয়স্ক ব্যক্তিদের শিক্ষার জন্য একটি শিক্ষাকোর্স চালু করেন। ইসলামের বিশুদ্ধ আদর্শ প্রচার, ইসলাম বিরোধী যাবতীয় কর্মকাণ্ড প্রতিহতকরণের লক্ষ্যে ইসহাক আল গাজী ও তার অনুজ ইউসুফ আশিয়াভীর যৌথ উদ্যোগে এই সেবামূলক সংগঠনটি প্রতিষ্ঠিত হয়। ইসহাক আল গাজী জামিয়া পটিয়ায় থাকাকালীন এটি প্রতিষ্ঠা করেন এবং তিনি এর মহাসচিবের দায়িত্ব পালন করেন। এই সংগঠের মাধ্যমে বই ছাপিয়ে সারা দেশে ছড়িয়ে দেওয়া হয়। এর মধ্যে রয়েছে : মানুষের মনস্তাত্ত্বিক উন্নতির লক্ষ্যে তিনি মজলিশে হেদায়েত নামে একটি সংগঠন প্রতিষ্ঠা করেছিলেন। দারুল উলুম দেওবন্দ অধ্যায়নকালীন তার উস্তাদ ছিলেন হুসাইন আহমদ মাদানি। তিনি জমিয়তে উলামায়ে হিন্দের সভাপতি ছিলেন। জমিয়তের বৃটিশ বিরোধী আন্দোলনের অংশ হিসেবে মিছিল-মিটিংসহ সর্বপ্রকার আন্দোলনে তিনি অংশগ্রহণ করেন। ১৯৫২ সালে তমদ্দুন মজলিসের নেতৃত্বে ভাষা আন্দোলন শুরু হলে তিনি এ আন্দোলনে যোগদান করেন। ১৯৭১ সালের মুক্তিযুদ্ধে তিনি নৈতিক সমর্থন জ্ঞাপন করেন। মোহাম্মদ উল্লাহ হাফেজ্জী ও ছিদ্দিক আহমদ মুক্তিযুদ্ধকে “জালেমের বিরুদ্ধে মজলুমের যুদ্ধ” বলে আখ্যায়িত করলে তিনি সরব ভূমিকা পালন করেন। তিনি আঞ্জুমানে তাহাফফুজে খতমে নবুয়ত বাংলাদেশের শীর্ষস্থানীয় নেতা ছিলেন। কাদিয়ানিদের রাষ্ট্রীয়ভাবে কাফের ঘোষণার দাবিতে তিনি আজীবন সংগ্রাম করে গেছেন। বাংলাদেশের হাইকোর্টে ফতওয়াকে নিষিদ্ধ করে রায় প্রদান করা হলে ফজলুল হক আমিনীর নেতৃত্বে ইসলামি আইন বাস্তবায়ন কমিটি গঠিত হয়। তিনি এর শীর্ষস্থানীয় নীতিনির্ধারক নিযুক্ত হন। বাহ্মণবাড়িয়ায় এ কমিটির এক সম্মেলনে ৬ জন নিহত হয়। তিনি আল জামিয়া আল ইসলামিয়া পটিয়ার ফতওয়া বিভাগীয় প্রধান ছিলেন। ১৯৪৬ সালে নাজিরহাটে মুসলিম লীগ ও জমিয়তে উলামায়ে হিন্দের প্রার্থীর নির্বাচনকে কেন্দ্র করে নাজিরহাট বড় মাদ্রাসায় ব্যাপক সংঘর্ষ হয়। তিনি এই পরিস্থিতি শান্ত করতে মূখ্য ভূমিকা পালন করেন। পরিস্থিতি শান্ত হলে হঠাৎ বেরলভীরা পাথর নিক্ষেপ শুরু করে। এসময় তিনি অপ্রস্তুত ছিলেন। ফলে এ ঘটনায় তার বাম চোখ নষ্ট হয়ে যায়। দেশের চিকিৎসায় ফল না হওয়ায় তাকে কলকাতায় নিয়ে যাওয়া হয়। ৬ মাস পর চিকিৎসা শেষে দেশে প্রত্যাবর্তন করলে তাকে গাজী উপাধিতে ভূষিত করা হয়। ২০০২ সালের ১৮ আগস্ট পটিয়া উপজেলার আশিয়া ইউনিয়নে একটি হেফজ প্রতিযোগিতা অনুষ্ঠিত হয়। এ প্রতিযোগিতায় তাকে জাতীয় শায়খুল হাদিস উপাধিতে ভূষিত করা হয়।
ভ্রমণ
১৯৭৯ সালে তিনি হজ্জ পালন করেন। তার সর্বশেষ হজ্জ ছিল ২০০৪ সালে। ১৯৮৭ সালে আবুধাবির সুপ্রিম কোর্টের বিচারক মণ্ডলীর দাওয়াতে তিনি আবুধাবি সফর করেন। বিমানবন্দরে তাকে বিপুল সংবর্ধনা দেওয়া হয়। মাগরিবের পর আবুধাবির সুপ্রিম কোর্টের প্রধান বিচারপতি আহাদ বিন আব্দুল আজিজ আল মোবারকের নেতৃত্বে একটি প্রতিনিধি দল তার সাথে সৌজন্য সাক্ষাতে মিলিত হয়ে তাকে ধর্মীয় বিষয়ে বিভিন্ন প্রশ্ন করেন। তিনি এর সন্তোষজনক উত্তর প্রদান করেন। প্রায় এক মাস পর তিনি স্বদেশ প্রত্যাবর্তন করেন। ১৯৯৮ সালের ২২ ফেব্রুয়ারি তিনি মিয়ানমার সফর করেন। মিয়ানমারের শীর্ষস্থানীয় ধর্মীয় নেতা ও সাধারণ মুসলমানরা তাকে সংবর্ধনা প্রদান করে। তিনি মিয়ানমারের বিভিন্ন মসজিদ, মাদ্রাসা পরিদর্শন করেন এবং ভাষণ প্রদান করেন। ২ সপ্তাহ অবস্থান করে তিনি মার্চ মাসে স্বদেশ প্রত্যাবর্তন করেন।
পারিবারিক জীবন
তিনি ১৯৪৫ সালে চন্দনাইশ উপজেলার হারালস্থ আব্দুল হাকিমের প্রথম কন্যা মর্তুজার সাথে বিবাহ বন্ধনে আবদ্ধ হন। তিনি ৫ ছেলে ও ৩ মেয়ের জনক।
উল্লেখযোগ্য ছাত্র
তার উল্লেখযোগ্য ছাত্রদের মধ্যে রয়েছে :
প্রকাশনা
তার রচিত সানায়ে খাইরুল বারিয়্যাহ মাধ্যমিক স্তরের পাঠ্য বই হিসেবে স্বীকৃত। এটি একটি কাব্যগ্রন্থ, যা তিনি ১ ঘণ্টায় রচনা করেছিলেন। তার অন্যান্য রচনার মধ্যে রয়েছে :
মৃত্যু
তিনি ২০০৬ সালের ১৮ মে বার্ধক্যজনিত কারণে মৃত্যুবরণ করেন। ঐদিন আসরের নামাযের পর জামিয়া পটিয়ার মাঠে তার জানাযার নামাজ অনুষ্ঠিত হয়। এতে ইমামতি করেন জামিয়া পটিয়ার তৎকালীন আচার্য নূরুল ইসলাম কদীম। জানাযা শেষে তাকে মাকবারায়ে আযীযীতে দাফন করা হয়। মৃত্যুকালে তার বয়স হয়েছিল ৯১ বছর।
৩ নং ওয়ার্ড, কলকাতা পৌরসংস্থা
৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বেলগাছিয়া অঞ্চলে অবস্থিত। এটি কলকাতার পৌরপ্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।
বিবরণ
৩ নং ওয়ার্ডে উত্তর দিকে রয়েছে দমদম রোড, উমাকান্ত সেন লেন, পাইকপাড়া রাজা মণীন্দ্র লেন ও ক্ষুদিরাম বসু সরণি; পূর্ব দিকে পূর্ব রেল লাইন ও জীবনকৃষ্ণ ঘোষ রোড; দক্ষিণ দিকে জীবনকৃষ্ণ ঘোষ রোড এবং পশ্চিম দিকে অনাথনাথ দেব লেন, পাইকপাড়া রোও বীরপাড়া লেন।
কৌলীন্য প্রথা
কুলীন ও পরামানিক উপাধি প্রাপ্তি
রাঢ় ও বরেন্দ্র এর ব্রাহ্মণদের মধ্যে কৌলীন্য প্রথা অধিক মাত্রায় প্রভাব বিস্তার করেছিল। তারা সম্ভবত কান্যকুব্জের পাঁচ ব্রাহ্মণ-রক্ষিতীশ, মেধতিথী,বিতরগ, সুধনিধি এবং সম্ভরি-এর উত্তরসূরি। বলা হয়ে থাকে যে, রাজা আদিশূর-এর নিমন্ত্রণে তাঁরা এখানে আসে। তবে উল্লেখ্য, আদিশূরের ঐতিহাসিকতা তর্কের ঊর্ধ্বে নয়। গৌড়ের রাজা শশাঙ্ক এবং বর্মণ রাজা হরিবর্মণ উভয়েই যথাক্রমে শকদ্বীপী ও বৈদিক ব্রাহ্মণ নিয়ে এসেছিলেন বলে জানা যায়। বলা হয়ে থাকে, এ ব্রাহ্মণদের সাথে সম্পর্ক সৃষ্টির ফলস্বরূপ বাংলায় সামাজিক প্রথা হিসেবে কৌলিন্য প্রথার সূত্রপাত হয়েছে। কৌলিন্য প্রথায় হিন্দু পদবী ব্যবহার শুরু হয়। এই পদবী সমাজের চার বর্ণ যথা- ব্রাহ্মণ, ক্ষত্রিয়, বৈশ্য ও শূদ্র বিভাজনের একটি চিহ্ন বহন করে ।
রাঢ়ীয় কুলীন ব্রাহ্মণ
চোলরাজা দেবেন্দ্র বর্মনের ছয় শতকের শিলালিপিতে উত্তর রাঢ় সম্পর্কে প্রথম উল্লেখ পাওয়া যায়। রাঢ়ের এ অংশটিকে রাজেন্দ্র চোলের এগারো শতকের তিরুমুলাই শিলালিপিতে সুস্পষ্টরূপে একটি স্বতন্ত্র ভৌগোলিক এলাকা হিসেবে উল্লেখ করা হয়েছে। ভোজবর্মনের বেলাভ তাম্রলিপিতে উত্তর রাঢ়ের সিদ্ধলা গ্রামকে ভট্টভবদেবের জন্মস্থান হিসেবে নির্দেশ করা হয়েছে। সিদ্ধলাকে পশ্চিমবঙ্গের বর্তমান বীরভূম জেলার সিদ্ধলা গ্রামের সঙ্গে এবং নৈহাটী লিপিতে উল্লিখিত বল্লহিত্তহ গ্রামকে বর্ধমান জেলার উত্তর প্রান্তের বালুটিয়ার সাথে শনাক্ত করা হয়েছে। শান্ডিল্য গোত্রীয় বন্ধ্যঘাটিগ্রামবাসী, কাশ্যপ গোত্রীয় চট্টগ্রামবাসী, ভরদ্বাজ গোত্রিয় মুখুটিগ্রামী, সাবর্ণী গোত্রীয় গাঙ্গুলি ও কুন্দলাল গ্রামী এবং বাৎস্য গোত্রীয়, ঘোষাল, কাঞ্জিলাল এবং পুতিতুন্ড এই আট গ্রামীরা রাঢ়ীয় কুলীন ব্রাহ্মণ ।
বারেন্দ্রীয় কুলীন ব্রাহ্মণ
বরেন্দ্রভূমির নামকরণের পেছনে একাধিক পৌরাণিক কাহিনী প্রচলিত রয়েছে। ‘বর’ শব্দের অর্থ হচ্ছে আশীর্বাদ এবং ‘ইন্দ্র’ শব্দের অর্থ দেবতাদের রাজা। অর্থাৎ ইন্দ্রের বর বা ইন্দ্রের আশীর্বাদ থেকে সাধারণভাবে বরেন্দ্র শব্দটির উৎপত্তি। এই কাহিনীর অনুসারিগণ বিশ্বাস করেন যে, বরেন্দ্রভূমি ইন্দ্রের পক্ষ থেকে আশীর্বাদস্বরূপ। রামায়ণ ও মহাভারত গ্রন্থদ্বয়ে বরেন্দ্রভূমিকে ‘পুন্ড্র’ নামে অভিহিত করা হয়েছে। পুন্ড্র অঞ্চলে বসবাসকারী ব্রাহ্মণদের বারেন্দ্র ব্রাহ্মণ বলা হয় লাহিড়ী, সান্যাল, বাগচী, মৈত্র ও ভাদুড়ী পদবী এই পাঁচটি পদবীর ব্রাহ্মণরা বারেন্দ্রীয় কুলীন ব্রাহ্মণ। এছাড়া আরো বারেন্দ্র ব্রাহ্মণ পদবী আছে যথা- আতর্থী, কাহালি কিন্তু সেগুলো কুলীন নয়। ।
কায়স্থ কুলীন
বঙ্গরাজ দেবপাল গৌড় নগর থেকে কয়েক ঘর কায়স্থ এনে বঙ্গদেশে স্থাপন করেন। তাদের সঙ্গে তিনি বিবাহ আদান প্রদান করে নিজে তাদের সমাজে মিলিত হন। সেই বঙ্গজ কায়স্থরা দুই ভাগে ভাগ হয়ে বঙ্গজ ও দক্ষিণ রাঢ়ী কায়স্থ বলে পরিগণিত হয়।এদেরকে বল্লাল কৌলিন্য মর্যাদা দেন।
ওগ্যুস্ত ও লুই ল্যুমিয়ের
ল্যুমিয়ের ভ্রাতৃদ্বয় তথা ওগ্যুস্ত মারি লুই নিকোলা (১৯ অক্টোবর ১৮৬২ - ১০ এপ্রিল ১৯৫৪) এবং লুই জঁ (৫ অক্টোবর ১৮৬৪ - ৭ জুন ১৯৪৮) ছিলেন চলচ্চিত্রের ইতিহাসের প্রথম দিকের চলচ্চিত্র নির্মাতাদের দুজন। তারা এক ধরনের উন্নতমানের চিত্রগ্রহণের প্যাটেন্ট করেছিলেন, যা টমাস এডিসনের "পিপশো" কিনেটোস্কোপ থেকে ভিন্ন ছিল এবং একই সাথে একাধিক লোককে দেখার সুযোগ করে দিত।
জীবনী
ল্যুমিয়ের ভ্রাতৃদ্বয় ফ্রান্সের ব্যজঁসোঁ শহরে জন্মগ্রহণ করেন; তন্মধ্যে ওগ্যুস্ত ১৮৬২ সালের ১৯শে অক্টোবর ও লুই ১৮৬৪ সালের ৫ই অক্টোবর। তাদের পিতা শার্ল-অঁতোয়ান ল্যুমিয়ের (১৮৪০-১৯১১) এবং মাতা জান জোসেফিন কস্তিল ল্যুমিয়ের। তারা ১৮৬১ সালে বিবাহ বন্ধনে আবদ্ধ হন এবং বেজাসোঁ শহরে এসে একটি ছোট আলোকচিত্র পোট্রেট স্টুডিও স্থাপন করেন। সেখানেই এই ভ্রাতৃদ্বয় জন্মগ্রহণ করেন। ১৮৭০ সালে তারা লিওঁ শহরে চলে যান, সেখানে তাদের আরেক পুত্র এদুয়ার ও তিন কন্যা জন্মগ্রহণ করেন। ওগ্যুস্ত ও লুই দুইজনেই লিওঁয়ের সর্ববৃহৎ প্রযুক্তি বিদ্যালয় লা মার্তিনিয়েতে পড়াশোনা করেন। তাদের পিতা শার্ল-অঁতোয়ান আলোকচিত্রের প্লেট প্রস্তুতকারী একটি ছোট ফ্যাক্টরি স্থাপন করেন, কিন্তু লুই ও তার এক ছোট বোনসহ সকাল পাঁচটা থেকে রাত ১১টা পর্যন্ত কাজ করেও তারা দেউলিয়া হওয়ার দ্বারপ্রান্তে পৌঁছান। ১৮৮২ সালের মধ্যে যখন তারা প্রায় ব্যর্থ হওয়ার পথে তখন ওগ্যুস্ত সামরিক সেবা থেকে ফিরে এসে তারা দুই ভাই তাদের পিতার প্লেট প্রস্তুতকে স্বয়ংক্রিয় করার জন্য মেশিনগুলোর নতুন করে নকশা প্রণয়ন করেন। তারা সফলতার সাথে নতুন ছবির প্লেট "এতিকেত ব্লো"-এর নকশা করেন এবং ১৮৮৪ সালে ফ্যাক্টরিতে কর্মী নিয়োগ দেন।
থাম্ব|ডান|[[লিওঁ শহরের নতুন গিলোতিয়ের সমাধিতে ল্যুমিয়ের ভ্রাতৃদ্বয়ের কবর।]] লুই ১৯৪৮ সালের ৬ই জুন ও ওগ্যুস্ত ১৯৫৪ সালের ১০ই এপ্রিল মৃত্যুবরণ করেন। তাদের লিওঁ শহরের নতুন গিলোতিয়ের সমাধিতে পারিবারিক কবরে সমাহিত করা হয়।
সীন মরুভূমি
সীন মরুভূমি (מדבר צין, মিদবার জিন) হল দুটি অর্থ সহ একটি ভৌগোলিক শব্দ, একটি বাইবেলীয় তোরাহের একটি ধর্মীয় স্থান এবং অপরটি হচ্ছে আধুনিক ইসরায়েলের একটি মরুভূমি, উল্লেখ্য যে দুটি স্থান অপরিহার্যভাবে অভিন্ন নয়।